รูเบน ลอฟตัส-ชีค
ฟุตบอลโลก รอบคัดเลือก โซนแอฟริกา ได้ทีมเข้ารอบสุดท้ายครบโควตา 5 ทีมแล้ว หลังจากตูนิเซียและโมร็อกโก คว้าแชมป์กลุ่มเป็นทีมล่าสุดเมื่อวันเสาร์ที่ผ่านมา,ตูนิเซีย เคยเข้ารอบสุดท้ายเวิลด์คัพมาแล้ว 4 สมัย และทำสถิติเป็นทีมจากแอฟริกาทีมแรกที่เก็บชัยชนะได้ไปบอลโลก เมื่อปี 1978 ที่อาร์เจนตินาเป็นเจ้าภาพ,ส่วนโมร็อกโกเล่นนัดสุดท้ายไปเยือนไอวอรีโคสต์ เป็นแมตช์ชิงดำใครชนะได้แชมป์กลุ่มซี เข้ารอบทันที ผลปรากฏว่า โมร็อกโกบุกไป ถล่มไอวอรีโคสต์ 2-0 ได้ไปรัสเซียกลางปีหน้า,ทีม ช้างดำ ไอวอรีโคสต์ ตกรอบคัดเลือกพลาดโอกาสไปเล่นบอลโลกเป็นสมัยที่ 4 ติดต่อกัน หลังจากไปโชว์ฝีเท้ามา 3 สมัยหลังสุด ที่เยอรมนี 2006, แอฟริกาใต้ 2010 และบราซิล 2014,หมดยุคของดิดิเยร์ ดร็อกบา, ยายาและโคโล ตูเร ไอวอรีโคสต์ ก็แผ่วลง ทั้งที่ยังมีผู้เล่นชื่อดังค้าแข้งในยุโรปอยู่ในชุดปัจจุบันหลายคน เช่น แซร์ช ออริเยร์ (สเปอร์ส), วิลฟรีด ซาฮา (พาเลซ) หรือผู้เล่นเดิมๆมีประสบการณ์สูงอย่าง แชร์วินโญ, ซาโลมง กาลู เป็นต้น,เป็นอันว่า 5 ทีมจากแอฟริกาที่ได้เข้ารอบสุดท้ายบอลโลก 2018 ประกอบด้วย ไนจีเรีย, อียิปต์, เซเนกัล, ตูนิเซีย และโมร็อกโก ดาวซัลโวในรอบคัดเลือก คือ โมฮัมเหม็ด ซาลาห์ (อียิปต์-ลิเวอร์พูล),ส่วนเกมอุ่นเครื่องทีมใหญ่ที่น่าสนใจ อังกฤษเล่นในเวมบลีย์ เสมอกับ อินทรีเหล็ก เยอรมนี 0-0 เมื่อวันศุกร์ นัดนี้กุนซือกาเร็ธ เซาท์เกต,จำต้องเรียกดาวรุ่งเข้ามาเสริมทีมหลายคน เพราะตัวหลักถอนตัวออกไปหลายคน,ทีมดาวรุ่งของเซาท์เกตกลับทำผลงานได้ดี โดยเฉพาะรูเบน ลอฟตัส-ชีค มิดฟิลด์วัย 21 ปี จากเชลซี ที่ถูกยืมตัวไปอยู่กับคริสตัล พาเลซ ในฤดูกาลนี้ ได้รับเลือกเป็นแมน ออฟ เดอะ แมตช์ หลังจากโชว์ฟอร์มได้นิ่งเกินวัย ทั้งที่ถูกดองอยู่ในทีมชุดใหญ่ของสิงห์บลูมาร่วม 2 ปี,ความสำเร็จของทีมเยาวชนอังกฤษที่คว้าแชมป์ โลกทั้งชุดยู-17 และยู-20 ในรอบปีนี้ มีนักเตะแจ้งเกิด หลายคน เช่น โดมินิก โซลันเก จากชุดยู-20 และไรอัน บรูว์สเตอร์ ชุดยู-17 สังกัดหงส์แดงทั้งคู่,น่าสนใจที่โซลันเกและบรูว์สเตอร์ ล้วนมาจากอคาเดมีของเชลซี รูเบน ลอฟตัส-ชีค ก็เช่นกัน เขาอยู่กับเชลซีมาตั้งแต่อายุ 8 ขวบ แต่เมื่อขึ้นชั้นสู่ทีมชุดใหญ่ในปี 2014 ไม่ค่อยมีโอกาสลงสนาม จึงตัดสินใจย้ายไปพาเลซแบบยืมตัว ทำให้เขาได้เป็นตัวจริงอย่างต่อเนื่อง,พาเลซฟอร์มแย่รั้งบ๊วยพรีเมียร์ลีกก็จริง แต่เซาท์เกตเห็นแววลอฟตัส-ชีค มาตั้งแต่อายุ 16 ปี รู้ดีว่า เป็นนักเตะที่มีศักยภาพ จึงนำมาทดสอบดูในทีมชุดใหญ่ และมิดฟิลด์ดาวรุ่งรายนี้ โด่งดังเป็นที่จับตาเพียงชั่วข้ามคืน,ไม่รู้ว่า ผู้บริหารเชลซีดูแล้วจะคิดอย่างไร เพราะแนวทางการทำทีมไม่ค่อยเปิดโอกาสให้นักเตะท้องถิ่นมากนัก กลายเป็นสุสานดาวรุ่งจนต้องโบกมือลาไปคนแล้วคนเล่า,เกมอุ่นเครื่องทีมชาติวันอังคารนี้เป็นนัดส่งท้ายก่อนกลับไปเล่นบอลลีกตามปกติ มีบิ๊กแมตช์ที่น่าติดตาม ทั้งเยอรมนี-ฝรั่งเศส และอังกฤษ-บราซิล,หลังจากนั้นพรีเมียร์ลีกวันที่ 18 พ.ย. อาร์เซนอล กับทอตแนม ฮอตสเปอร์ จะทำศึกลอนดอน ดาร์บี้ แมตช์ ประเดิมเป็นคู่แรกในเวลา 19.30 น. แฟนปืน กองเชียร์ไก่ ใครจะได้เฮ วันเสาร์นี้รู้กัน.,โต้ บ้านแหลม
มิดฟิลด์วัย 21 ปี จากเชลซี ที่ถูกยืมตัวไปอยู่กับคริสตัล พาเลซ ในฤดูกาลนี้ ได้รับเลือกเป็นแมน ออฟ เดอะ แมตช์ หลังจากโชว์ฟอร์มได้นิ่งเกินวัย ทั้งที่ถูกดองอยู่ในทีมชุดใหญ่ของสิงห์บลูมาร่วม 2 ปี
ฟุตบอลโลก,โซนแอฟริกา,ดาวรุ่ง,รูเบน ลอฟตัส-ชีค,ตะลุยฟุตบอลโลก